Imtella' April 26, 2021 - Aġġornata 26 Ta' April, 2021 2:38pm Il-Kap tal-Partit Nazzjonalista Bernard Grech qal li mhux veru li l-koppji li jgħaddu mill-proċess tal-IVF ma jħallsux flus u għalhekk Gvern Nazzjonalista se jgħin koppji li ma jistax ikollhom tfal billi jħallas għall-medikazzjoni wkoll li tkun teħtieġ mas-servizz tal-IVF. Mistoqsi jekk il-Partit Nazzjonalista hux se jappoġġja proposta biex fil-liġi Maltija tiddaħħal dik li hi magħrufa bħala pre genetic diagnosis (PGD) għal dawk il-koppji li għandhom mard ereditarju, il-Kap Nazzjonalista qal li f'dan il-mument l-argument hux il-PGD, iżda l-IVF. Qal li l-Partit Nazzjonalista se jkun qed jiddiskuti din il-materja iżda sostna li dawn l-affarijiet ma jsirux minn lejl għal nhar.